### **Jäsenkirje kesäkuu 2024**

Hei jäsenemme!

Nyt ollaan jo kesäkuussa! Yhdistyksen säännöllinen kerhotoiminta on tauolla ja jatkuu taas syksyllä. Tässä kesäkuun kirjeessä kerrotaankin tulevan toimintakauden eli syksyn 2024 - kevään 2025 toiminnasta. Kirjeen liitteenä on tuttuun tapaan kerhotoiminnan kooste, josta löydät myös kerhojen kuvaukset.

Ja sitten tärkeää kerhotietoa: Kerhoihin ilmoittautuminen aukeaa viikolla 32. Ilmoittautumislinkki tulee yhdistyksen kotisivuille Kerhot -välilehdelle, jossa on myös muuta tärkeää lisätietoa kerhoista. **HUOM!** Kaikkiin kerhoihin tulee ilmoittautua uudelleen eli vanhana kerholaisena ei ole mahdollista jatkaa. Näin varmistamme, että jokaisella on yhtäläinen mahdollisuus päästä mukaan toimintaan. Kerhopaikat täytetään ilmoittautumisjärjestyksessä eli kannattaa olla nopea. 😊 Kerhopaikat vahvistetaan viikon 34 aikana.

Kerhoihin tulee AINA ilmoittautua sähköisellä lomakkeella myös kokeilukerralle, eikä kerhoihin voi ilmoittautua paikan päällä. Jos et halua jatkaa kokeilukerran jälkeen, ilmoita siitä toimistolle heti kokeilukerran jälkeen. **Huomioittehan laskutusosoitetta antaessa oikean osoitteen, esim. edunvalvonta/omainen.**

**Muutos kerho- ja kurssien maksamiseen alkaen syksystä 2024**. Syyskaudesta alkaen maksetusta kerhomaksusta tulee esittää kuitti kerhon ohjaajalle. Kuitti on esitettävä 1 viikko laskun eräpäivästä.

Muistathan pitää yhteystietosi ajan tasalla, jotta saat uuden kerhokalenterin ja ilmoittautumisohjeet ajoissa tiedoksi. Jos yhteystiedoissasi on korjattavaa, ole yhteydessä toimistollemme toimisto@oketuki.fi.

Vuoden 2025 alusta alkaen yhdistys siirtyy jäsenviestinnässään kokonaan **sähköiseen tiedottamiseen**. Jotta saat jäsenkirjeet jatkossakin, nyt kannattaa ilmoittaa sähköpostiosoite ja pyyntö sähköiseen asiointiin keskitettyyn jäsenpalveluun jasenpalvelu@tukiliitto.fi. Jatkossa kerhotiedotteen voi tulostaa yhdistyksen kotisivuilta tai noutaa Kumppanuuskeskuksesta. Myös jäsenkirjeet kootaan yhdistyksen kotisivuille.

Syyskaudesta alkaen yhdistyksen kaikessa toiminnassa noudatetaan turvallisemman tilan periaatteita. Ne on koottu yhdistyksen kotisivuille ja löytyvät liitteenä olevasta kerhotiedotteesta.

### Toimintaa ja tapahtumia – kesä ja syksy 2024

* **Oketuki Olkkari, Huom! muuttunut päivä!** Syksystä alkaen1x/kktorstaisin klo 10.00–11.30 Kumppanuuskeskuksen Kahvilassa 26.9.2024, 31.10.2024, 28.11.2024, 19.12.2024
* **Elojamit** Nuijamiesten lavalla to 15.8.2024 klo 14–18. Tapahtumaan omalla kuljetuksella. Järjestäjä Pohde & Ylikiimingin Nuijamiehet ry
* **Yhdistyksen uuden kauden avajaiset** 4.9. Oulun Vaaskelassa, Vaaskiventie 25. Musiikkia ja mukavaa yhdessäoloa! Maksuton. Lisätietoja syksyn aikana.
* Yhdistystoiminnan tulevaisuus –webinaarin **etäkatsomo** 7.9. Kumppanuuskeskuksella. Ilmoittautuminen avataan syksyllä. Mukaan mahtuu 20 henkilöä. Paikalla hallituksen jäseniä.
* **Nuokkarit** syksyllä 2024: Nuorten kerho (13–20- vuotiaat) Lämsänjärven leirikeskuksessa tiistaisin: 13.8., 10.9., 8.10., 5.11. ja 19.11. klo 17.30–19.00. Seurakuntayhtymä ei järjestä kerholaisia varten henkilökohtaisia avustajia. Järjestäjä seurakunta.
* **Yhdistyksen tapahtumakalenterissa** lisää monia mukavia tapahtumia. Kurkkaa lisää kotisivuiltamme <https://www.oketuki.fi/toiminta/tapahtumakalenteri>.
* Lisää toimintaa alueelta löydät Lähellä.fi -palvelusta: <https://www.lahella.fi/>

Pohjois- Pohjanmaan Tukipiirin ja Kehitysvammaisten Tukiliiton toimintaa

* POPOKE järjestää **kesäkisat** la 24.8.2024 klo 10:00 - 16:00 Paikka: Kempele. Lisätietoja: popokesihteeri@gmail.com
* POPOKE ry:n vaikuttamistoimikunnan kysely kerää tietoja, miten kehitysvammaiset ja heidän läheisensä sekä heidän kanssaan työskentelevät kokevat elämänsä nykyisellään. Kyselyyn vastaaminen on nimetöntä, vastausaika 30.9.2024 saakka. Kyselyyn pääset tästä: <https://link.webropolsurveys.com/Participation/Public/6b7cc37f-75bd-4452-b494-105411fb20d4?displayId=Fin3097987>
* **Kehitysvammaisten Tukiliiton** toimintaa:
  + Yhdistystoiminnan tulevaisuus –webinaari. Lisätiedot: https://www.tukiliitto.fi/tapahtuma/yhdistystoiminnan-tulevaisuus-webinaari/
  + [Tukiliiton toimintakalenteriin](https://www.tukiliitto.fi/toiminta/tapahtumat/) on koottu tapahtumia ja toimintaa – käy kurkkaamassa!

### Ajankohtaisia toimistolta

Toimistolla tehdään tällä hetkellä suunnitelmia syksyn toiminnan ja tapahtumien suhteen. Tiiviin kevään jälkeen yhdistyksen väki keskittää lomiaan pääosin heinäkuulle.

* Yhdistyksen kotisivut löytyvät osoitteesta [www.oketuki.fi](https://www.oketuki.fi/). Löydät sieltä ajankohtaset tiedotteet ja Oulussa tapahtuu -sivun, jonne kootaan alueen muiden toimijoiden tapahtumia ja toimintaa.
* Haluatko toimia vapaaehtoisena? Yhdistyksen kautta on mahdollista tehdä erilaisia vapaaehtoistehtäviä, mm. kerhoissa ja tapahtumissa. Ole yhteydessä. 😊

### Ajankohtaista yhdistyksen edunvalvonta –ja vaikuttamistyöstä


Yhdistyksen edunvalvonta- ja vaikuttamistoimikunnalla on takanaan aktiivinen alkuvuosi 2024. Toimikunta on mm. seurannut Pohteen palvelujen kehittymistä, ottanut kantaa palvelujen uudelleen järjestelyihin ja tavannut vammaispalveluista vastaavia viranhaltijoita. Toimikunta jatkaa aktiivista työtään. Edunvalvonta- asioissa voit olla yhteydessä toimikunnan puheenjohtajaan Maija Pelkoseen s-posti: [maija.pelkonen49@gmail.com](mailto:maija.pelkonen49@gmail.com) tai toimistollemme.

Toimistomme yhteystiedot ovat:

Annemari Eskola, toiminnanjohtaja. Puh. 040 163 2282, s-posti annemari.eskola@oketuki.fi

Sinikka Vuoti, puheenjohtaja. Puh 040 566 1090, s-posti sinikka.vuoti2@gmail.com

Jenni Warsell, yhdistystyöntekijä. Puh. 045 315 1870, s-posti toimisto@oketuki.fi

****Aurinkoista kesää kaikille!

**Sinikka Vuoti**

**Annemari Eskola**

**Jenni Warsell**